《宿开先》
宋代·李彭

建业未焚榇，荪山实灵囿。推轮碧眼胡，笃老勤井臼。

草树百经碧，往事如运帚。远怀一味禅，徒酌三昧酒。

寻源彻河汉，窈窕出幽窦。卧看落山腰，双鸟起惊救。

稍深藤萝昏，扶蓼入径取。伽陀古录钩，殷勤牧羊叟。

砺角烦羸牛，外苞藓纹皱。往者不可作，念切病躯瘦。

眼明逢岛可，秦度复畏友。俯手携阿连，冥搜逃折柳。

竟亦不能奇，荒芜但如旧。更须寻紫霄，寒厅视牛斗。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。